Publication: Magyar Közlöny
Issue: MK-1999-11 (Year: 1999, Number: 11)
Era: 1990-2004
Section: a 28/1999. (II. 12.) Korm. rendelethez
Paragraph Index: 296

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, valamint vizsgákból (beszámolók, kollokviumok, szigorlatok, nyelvvizsga) és szakmai (pl. üzemi, csapat-) gyakorlatok teljesítéséből, diplomamunka vagy szakdolgozat elkészítéséből, záróvizsga letételéből tevődik össze. 5.1. A szigorlat Az adott szak sajátosságainak megfelelő általánosan kötelező, valamint a szakképzést kifejező tantárgyak meghatározott köréből megszerzett ismeretek, illetve képességek átfogó ellenőrzését szolgáló, bizottság előtti vizsga. 5.2. A diplomamunka A diplomamunka egyetemi szinten a szakképzettségnek megfelelő alkotó jellegű, témavezető vagy konzulens irányításával egy félév alatt elvégezhető, önálló munkával megoldható feladatról készült dolgozat, amely tanúsítja, hogy a hallgató jártasságot szerzett a tananyagon túlmenően a hazai és nemzetközi szakirodalom feldolgozásában, továbbá képes a tanult ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörébe tartozó feladatok kreatív megoldására, a szakképzettségnek megfelelő önálló munka végzésére. 5.3. A szakdolgozat A szakdolgozat főiskolai szinten a szakképzettségnek megfelelő szakmai tárgyakhoz kapcsolódó, valamint a sajátos katonai tevékenységgel is összefüggő feladat megoldása, amely témavezető vagy konzulens segítségével egy félév alatt elvégezhető, és tanúsítja, hogy a hallgató jártasságot szerzett a tananyagon túlmenően a hazai és nemzetközi szakirodalom feldolgozásában, továbbá képes a tanult ismeretanyag gyakorlati alkalmazására, a témakörébe tartozó szakfeladatok önálló megoldására. 5.4. A záróvizsga 5.4.1. A záróvizsgára bocsátás feltételei

Source: https://magyarkozlony.hu/hivatalos-lapok/1308f0d689386dbd1776378a9eea8219660f422f/dokumentumok/75d629782913539f23ae8c731c67544455a0c111/letoltes